“หุ้นเหล็ก” ปิดเช้าวิ่งคึก! รับราคาขายพุ่ง-ดีมานด์จีนฟื้น
“หุ้นเหล็ก” ปิดเช้าวิ่งคึก! รับราคาขายพุ่ง-ดีมานด์จีนฟื้นแกร่ง หลังเปิดเมือง นำโดย PAP-CSP-PERM-TWP-INOX-TSTH
“หุ้นเหล็ก” ปิดเช้าวิ่งคึก! รับราคาขายพุ่ง-ดีมานด์จีนฟื้นแกร่ง หลังเปิดเมือง นำโดย PAP-CSP-PERM-TWP-INOX-TSTH
28 มี.ค. 2566

ผู้สื่อข่าวรายงานว่า วันนี้(28 มี.ค.66) ราคาหุ้นกลุ่มเหล็ก (STEEL) ปิดภาคเช้าปรับขึ้นโดดเด่นตอบรับราคาเหล็กในประเทศจีนฟื้นตามดีมานด์ที่เพิ่มขึ้นภายหลังจากเปิดประเทศทำให้เศรษฐกิจกลับมาเดินหน้าเต็มที่ นำโดย บริษัท แปซิฟิกไพพ์ จำกัด (มหาชน) หรือ PAP ปิดภาคเช้าอยู่ที่ระดับ 3.84 บาท บวก 0.70 บาท หรือ 22.29% สูงสุดที่ระดับ 4.04 บาท ต่ำสุดที่ระดับ 3.22 บาท ด้วยมูลค่าการซื้อขาย 38.20 ล้านบาท
บริษัท ซีเอสพี สตีลเซ็นเตอร์ จำกัด (มหาชน) หรือ CSP ปิดภาคเช้าอยู่ที่ระดับ 1.35 บาท บวก 0.17 บาท หรือ 14.41% สูงสุดที่ระดับ 1.48 บาท ต่ำสุดที่ระดับ 1.19 บาท ด้วยมูลค่าการซื้อขาย 2.63 ล้านบาท
บริษัท เพิ่มสินสตีลเวิคส์ จำกัด (มหาชน) หรือ PERM ปิดภาคเช้าอยู่ที่ระดับ 2.58 บาท บวก 0.18 บาท หรือ 7.08% สูงสุดที่ระดับ 1.18 บาท ต่ำสุดที่ระดับ 0.96 บาท ด้วยมูลค่าการซื้อขาย 13.27 ล้านบาท
บริษัท ไทยไวร์โพรดัคท์ จำกัด (มหาชน) หรือ TWP ปิดภาคเช้าอยู่ที่ระดับ 2.58 บาท บวก 0.18 บาท หรือ 7.50% สูงสุดที่ระดับ 2.70 บาท ต่ำสุดที่ระดับ 2.40 บาท ด้วยมูลค่าการซื้อขาย 0.46 ล้านบาท
บริษัท โพสโค-ไทยน๊อคซ์ จำกัด (มหาชน) หรือ INOX ปิดภาคเช้าอยู่ที่ระดับ 0.87 บาท บวก 0.04 บาท หรือ 4.82% สูงสุดที่ระดับ 0.88 บาท ต่ำสุดที่ระดับ 0.82 บาท ด้วยมูลค่าการซื้อขาย 8.37 ล้านบาท
บริษัท ทาทา สตีล (ประเทศไทย) จำกัด (มหาชน) หรือ TSTH ปิดภาคเช้าอยู่ที่ระดับ 1.16 บาท บวก 0.05 บาท หรือ 4.50% สูงสุดที่ระดับ 1.19 บาท ต่ำสุดที่ระดับ 1.11 บาท ด้วยมูลค่าการซื้อขาย 6.85 ล้านบาท
นายวทัญ จิตต์สมนึก ผู้อำนวยการ ฝ่ายวิเคราะห์กลยุทธ์ บล.พาย เปิดเผยว่า ราคาหุ้นกลุ่มเหล็กที่ปรับตัวขึ้นน่าจะได้แรงหนุนจากราคาเหล็กในประเทศจีนเพิ่มสูงขึ้น หากนับตั้งแต่ต้นปีจนถึงปัจจุบัน (YTD) +6% แล้ว โดยได้รับปัจจัยสนับสนุนจากทางการจีนผ่อนคลายมาตรการควบคุมสถานการณ์โควิด-19 และเปิดประเทศส่งผลดีต่อดีมานด์เหล็กฟื้นตัวอย่างต่อเนื่อง
นอกจากนั้น วานนี้หุ้นกลุ่มค้าปลีกวัสดุก่อสร้าง อย่างบมจ.สยามโกลบอลเฮ้าส์ (GLOBAL) และบมจ.ดูโฮม (DOHOME) ก็ปรับตัวขึ้นนำไปแล้ว ทำให้วันนี้หุ้นขนาดเล็กขยับตัวขึ้นมาตาม